ਵਾਸ਼ਿੰਗਟਨ ਸੰਮੇਲਨ ਇਹ ਸੰਮੇਲਨ 10 ਜੁਲਾਈ 1921 ਵਿੱਚ ਅਮਰੀਕਾ ਨੇ ਇਹ ਘੋਸ਼ਚਾ ਕੀਤੀ ਕਿ ਦੂਰ-ਪੂਰਬ ਅਤੇ ਪ੍ਰਸ਼ਾਂਤ ਮਹਾਂਸਾਗਰ ਦੀਆਂ ਸਮੱਸਿਆਵਾਂ ਅਤੇ ਹਥਿਆਰਾਂ ਨੂੰ ਸੀਮਤ ਕਰਨ ਲਈ ਅਮਰੀਕਾ ਦੀ ਸਰਕਾਰ, ਇੰਗਲੈਂਡ, ਫ਼ਰਾਂਸ, ਇਟਲੀ ਅਤੇ ਜਾਪਾਨ ਦੇ ਸਾਹਮਣੇ ਇਕ ਸੰਮਲਨ ਕਰਨ ਦਾ ਪ੍ਰਸਤਾਵ ਰੱਖਦੀ ਹੈ। ਇਹ ਮੀਟਿੰਗ 12 ਨਵੰਬਰ 1921 ਤੋਂ 6 ਫਰਵਰੀ 1922 ਤੱਕ ਚੱਲੀ। ਇਹਨਾਂ ਚਾਰ ਦੇਸ਼ਾਂ ਨੇ ਅਮਰੀਕਾ ਦੇ ਪ੍ਰਸਤਾਵ ਨੂੰ ਸਵੀਕਾਰ ਕਰ ਲਿਆ। ਇਸ ਸੰਮੇਲਨ ਵਿੱਚ ਅਮਰੀਕਾ ਨੇ ਚੀਨ, ਨੀਦਰਲੈਂਡ ਅਤੇ ਪੁਰਤਗਾਲ ਦੇ ਪ੍ਰਤੀਨਿਧੀਆਂ ਨੂੰ ਵੀ ਬੁਲਾਇਆ ਗਿਆ।